Йосиф Бродски
И при думата „бъдеще“ на изконния…

Превод от руски: Николай Кънчев, —

chitanka.info

… и при думата „бъдеще“ на изконния

                                                        руски език

всички мишки изскачат накуп и

загризват лакомо, в миг, паметта,

както сирене с шупли.

Подир толкова зими е безразлично какво

или кой стои в ъгъла толкова бойко,

в мозъка се раздава, не неземното „до“,

а шума му. Животът ни, който

като вещ подарена не гледаме, паст

е показал — зъби се на света.

От човека, за вас тук ще остане част

на речта. На речта въобще. Част на речта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.